# היא עשתה לו עוול

היא עשתה לו עוול
She Done Him Wrong|  |
| כרזת הסרט |
| מבוסס על | Diamond Lil  |
|
בימוי |
לוואל שרמן  |
|
הופק בידי |
ויליאם לאברון  |
|
תסריט |
הארווי טוי ג'ון בריט מיי וסט |
|
עריכה |
אלכסנדר הול  |
|
שחקנים ראשיים |
מיי וסט קרי גרנט |
|
מוזיקה |
ג'ון ליפולד  |
|
צילום |
צ'ארלס לאנג  |
|
עיצוב תלבושות |
אדית הד  |
|
מדינה |
ארצות הברית  |
|
חברת הפקה |
סרטי פרמאונט  |
|
חברה מפיצה |
סרטי פרמאונט |
|
שיטת הפצה |
וידאו על פי דרישה  |
|
הקרנת בכורה |
27 בינואר 1933 |
|
משך הקרנה |
68 דק'  |
|
שפת הסרט |
אנגלית  |
|
סוגה |
קומדיה רומנטית, סרט דרמה  |
|
מקום התרחשות |
ניו יורק  |
|
תקציב |
0.2 מיליון דולר |
|
הכנסות |
2 מיליון דולר |
|
פרסים |
מועמדות לפרס אוסקר לסרט הטוב ביותר |
|
אתר רשמי |
| **דף הסרט ב־IMDb** |
|   |

**היא עשתה לו עוול** (באנגלית: **She Done Him Wrong**) הוא סרט קולנוע מסוגת קומדיה רומנטית בבימויו של לוואל שרמן ובכיכובם של מיי וסט וקרי גרנט. בתפקידי משנה משחקים אוון מור, גילברד רונאלד, נוח ברי, לואיז ביוורס וראשל אדסון.

הסרט הופק על ידי ויליאם לאברון. תסריט הסרט נכתב על ידי הארווי טוי וג'ון בריט והוא מבוסס על מחזה של וסט "Diamond Lil" משנת 1928. פסקול הסרט הולחן על ידי ראלף ריינג'ר, ג'ון ליפולד וסטפן פטרניסקי. אדית הד עיצבה את תלבושות הסרט.

## עלילה

עלילת הסרט מתרחשת בשנות 1890 בניו יורק. הסרט מגולל את סיפורה של ליידי לו (מיי וסט), זמרת ברים. לו עובדת אצל גאס ג'ורדן (נוח ברי) שדואג לכל צרכיה וקונה לה יהלומים.

לו לא מודעת לזה שגאס מנהל מוסד מפוקפק לנשים ביחד עם סרגיי סטיינאוף (גילברד רונאלד) וריטה (רפאלה אוטינו). אחד מאויביו הגדולים של גאס, דן פליין (דייוויד לאנדו), רומז ללו אודות עסקיו של גאס. הוא מפציר בה להצטרף אליו טרם יקרה משהו לגאס, אך היא מצידה משאירה את העניינים מעורפלים.

חברה של לו, ספיידר קיין (דוי רובינסון), מספר לה שפטרונה בעבר, צ'ייק קלארק (אוון מור), נמצא בבית הכלא והוא רוצה לנקום בה על שהיא נטשה אותו. לו מבקרת אותו בכלא כדי להרגיע אותו.

בסוף הסרט צ'ייק מצליח לברוח לדירתה של לו והשוטר קפטן צ'אמינג (קרי גרנט) עוצר את גאס וסרגיי. צ'ייק מנסה להרוג את לו, אך קפטן צ'אמינג עוצר בעדו. לו חושבת שגם היא הולכת להיעצר, אך קפטן צ'אמינג מציע לה להישאר איתו.

## קבלה

הסרט הפך להיות שובר קופות עם הכנסות של שני מיליון דולר ביחס לתקציב שעמד על מאתיים אלף דולר.

המגזין "וראייטי" נתן ביקורת שלילית לסרט בטענה שהאולפן "סרטי פרמאונט" מיהר לתת לשחקנית מיי וסט תפקיד ראשי בסרט מבלי ללהק לצידה שחקנים מוכרים או תסריט טוב.

הסרט היה מועמד לפרס אוסקר לההפקה הטובה ביותר (מה שידוע היום כסרט הטוב ביותר). אורכו של הסרט הוא כ-66 דקות מה שהפך אותו לסרט הקצר ביותר שהיה מועמד אי פעם בקטגוריית הסרט הטוב ביותר.

בשנת 1996 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע.

### מכון הסרטים האמריקאי

במרוצת השנים מכון הסרטים האמריקאי דירג הסרט בכמה מרשימותיו:

* 1998 – מאה שנים... מאה סרטים – מועמדות
* 2000 – מאה שנים... מאה קומדיות במקום ה-75
* 2004 – מאה שנים... מאה שירים, השיר "Frankie and Johnny" – מועמדות
* 2005 – מאה שנים... מאה ציטוטים, הציטוט "Why don't you come up sometime and see me?" במקום ה-26

## הערות

* מיי וסט לקחה לעצמה קרדיט על חשיפתו של השחקן קרי גרנט ששיחק לצידה בתפקיד ראשי על אף שהוא כבר הופיע בשבעה סרטים מלבד הסרט עם וסט. למעשה חשיפתו הגדולה הייתה שנה קודם לכן בסרט "בלונד ונוס" לצד מרלן דיטריך.
* הסרט דמה מאוד בעלילתו לסרט שיצא באותה השנה "The Bowery". הדמות צ'אק קונרס הופיעה בשני הסרטים בתפקידים שונים.
* וסט התעקשה ללהק את השחקנית האפרו אמריקאית לואיז ביוורס לצידה בסרט כדי לשבור את האפליה ששררה באותה תקופה כלפי שחקנים אפרו אמריקאיים. עקב ההצלחתה לוהקו כמה שחקנים אפרו אמריקאיים לכמה מסרטיה.

## צוות שחקנים

* מיי וסט – ליידי לו
* קרי גרנט – קפטן צ'אמינג
* אוון מור – צ'ייק קלארק
* גילברד רונאלד – סרגיי סטיינאוף
* נוח ברי – גאס ג'ורדן
* דייוויד לאנדו – דן פליין
* רפאלה אוטינו – ריטה
* דוי רובינסון – ספיידר קיין
* ראשל אדסון – סאלי
* טאמני יאנג – צ'אק קונרס
* פאזי נייט – ראגטיים קלי
* גרייס לארו – פרנסס קלי
* רוברט הומנס – דוהאנאי
* לואיז ביוורס – פארל

## קישורים חיצוניים

 מדיה וקבצים בנושא **היא עשתה לו עוול** בוויקישיתוף

* אתר האינטרנט הרשמי של היא עשתה לו עוול

* "היא עשתה לו עוול", במסד הנתונים הקולנועיים IMDb (באנגלית)

* "היא עשתה לו עוול", באתר נטפליקס

* "היא עשתה לו עוול", באתר AllMovie (באנגלית)

* "היא עשתה לו עוול", באתר Rotten Tomatoes (באנגלית)

* "היא עשתה לו עוול", במסד הנתונים הקולנועיים KinoPoisk (ברוסית)
* היא עשתה לו עוול, באתר אנציקלופדיה בריטניקה (באנגלית)